b'\n_START_ARTICLE_\nNesvik\n_START_SECTION_\nKommunikasjon\n_START_PARAGRAPH_\nFrem til slutten av 1970-\xc3\xa5rene hadde Nesvik dampskipskai med anl\xc3\xb8p av lokalruteb\xc3\xa5t fra Stavanger. I 1980 ble J\xc3\xb8sneset forbundet med Ryfylkevegen ved en elleve kilometer lang vei fra Nesvik innover J\xc3\xb8senfjorden til Vindsvik. Her var det fergesamband til T\xc3\xb8tlandsvik p\xc3\xa5 s\xc3\xb8rsiden av J\xc3\xb8senfjorden og vei til kommunesenteret i Hjelmelandsv\xc3\xa5gen. Ti \xc3\xa5r senere, 1. juni 1990, ble fergesambandet flyttet til munningen av J\xc3\xb8senfjorden. Fergen g\xc3\xa5r fra Nesvik til Sande litt s\xc3\xb8r for Hjelmelandsv\xc3\xa5gen og er en del av riksvei 13 \xe2\x80\x93 Ryfylkevegen. Det er ogs\xc3\xa5 fergeforbindelse til Skipavik p\xc3\xa5 \xc3\xb8ya Ombo. I dag er Nesvik anl\xc3\xb8pssted for hurtigb\xc3\xa5t til og fra Stavanger; oftest med bytte av b\xc3\xa5t p\xc3\xa5 Judaberg._NEWLINE_I desember 2009 ble det lansert planer om \xc3\xa5 erstatte fergen med en undersj\xc3\xb8isk tunnel fra Nesvik til Hjelmeland med en sidegrein til Ombo. Prosjektet var en skisse som fikk navnet J\xc3\xb8senfast.\n_START_SECTION_\nHistorie\n_START_PARAGRAPH_\nI f\xc3\xb8lge lokalkjente s\xc3\xa5 skal Skotaneset ha v\xc3\xa6rt Norges st\xc3\xb8rste eksporthavn av t\xc3\xb8mmer til Skottland. Det skal i f\xc3\xb8lge historien trolig ligge nedsunke store verdier utenfor neset etter flere forlis.'